หนึ่งวันมานี้เรามีอาการเจ็บคอมันไม่ได้เจ็บแบบกินอะไรไม่ได้นะคะแต่มันรู้สึกแบบฝืดคอเวลากลืนน้ำลาย นอกจากอาการนี้ก็ไม่ไดัมีอาการอะไรเพิ่มเติมอยากทราบว่าควรทำอย่างไรให้อาการหายดีคะ
สวัสดีค่ะ อาการเจ็บคอ อาจเกิดจากสาเหตุ เช่น1.เป็นไข้หวัด แต่นอกจากอาการเจ็บคอ ก็มักมีน้ำมูก คัดจมูก ไอ จาม มีไข้ มีเสมหะ ร่วมด้วย2. คออักเสบหรือทอนซิลอักเสบจากเชื้อแบคทีเรีย มักจะมีไข้สูง หนาวสั่น ปวดหัว ปวดเมื่อยตัว คลื่นไส้ คอแดง เจ็บคอ กลืนลำบาก คลื่นไส้ อาเจียน มีจุดหรือแผ่นสีขาวหรือสีเทาบริเวณลำคอ ต่อมน้ำเหลืองบริเวณคอบวมโต3. ติดโควิด 19 แต่ก็มักจะมีอาการอื่นๆ อีก เช่น ไข้ ไอ มีเสมหะ มีน้ำมูก การได้รับกลิ่นและรสลดลง เป็นต้นนอกจากนี้อาการเจ็บคอ อาจเกิดจากสาเหตุอื่นๆ ที่ไม่ใช่การติดเชื้อ เช่น เป็นแผลร้อนในที่ลำคอ มีเศษอาหารหรือวัตถุไปติดที่ทอนซิล เช่น ก้างปลา กระดูกไก่ เปลือกกุ้ง เป็นต้น การได้รับสารก่อความระคายเคือง เช่น มลพิษทางอากาศ ควันบุหรี่ หรือสารเคมีต่างๆ การใช้เสียงมากเกินไป การตะโกนหรือพูดคุยติดต่อเป็นเวลานา เป็นโรคกรดไหลย้อน เมื่อกรดจากกระเพาะไหลย้อนขึ้นมาที่หลอดอาหาร ทำให้เกิดอาการแสบร้อนกลางอก และอาจย้อนขึ้นมาถึงลำคอทำให้เจ็บคอได้ มีนิ่วในทอนซิล เป็นต้นในเบื้องต้น ให้พยายามดื่มน้ำเปล่ามากๆ งดน้ำเย็น พักผ่อนเยอะๆ ทานอาหารอ่อน ๆ รสจืด งดสูบบุหรี่และดื่มแอลกอฮอล์ บ้วนปากกลั้วลำคอด้วยน้ำเกลือบ่อยๆ งดการใช้เสียงดัง หรือพูดมากไป หากอาการไม่ดีขึ้น เจ็บคอมากขึ้น หรือมีไข้ขึ้น ก็ควรตรวจ ATK ดูด้วย หากตรวจไม่พบ ก็ควรไปพบแพทย์เพื่อตรวจหาสาเหตุและรักษาค่ะ